stanford-oval/wikipedia huggingface dataset:
ออร์ดนุงส์โพลีทไซ

| --- | --- |
Ordnungspolizei
ธงประจำองค์กร
ภาพรวมหน่วยงาน
ก่อตั้ง: 26 มิถุนายน ค.ศ. 1936
หน่วยงานสืบทอด:  ลันเดิสโพลีทไซ (เยอรมนีตะวันตก)    ตำรวจประชาชน (เยอรมนีตะวันออก)
ประเภท: ตำรวจแห่งชาติ
เขตอำนาจ:  ไรช์เยอรมัน และยุโรปที่ถูกเยอรมนียึดครอง
สำนักงานใหญ่: กรุงเบอร์ลิน ประเทศเยอรมนี 52°30′26″N 13°22′57″E﻿ / ﻿52.50722°N 13.38250°E﻿ / 52.50722; 13.38250
บุคลากร: 401,300 (1944)
รัฐมนตรี: ไฮน์ริช ฮิมม์เลอร์ 1936–1943, ไรชส์ฟือเรอร์-เอ็สเอ็สและผู้บัญชาการตำรวจแห่งเยอรมัน วิลเฮล์ม ฟริค (ในนาม) 1936-1943, รมว.มหาดไทย ไฮน์ริช ฮิมม์เลอร์ 1943–1945, รมว.มหาดไทย
ฝ่ายบริหารหน่วยงาน: ควร์ท ดาลือเกอ, ผบ.ตำรวจรักษาความสงบ, 1936–1943 อัลเฟร็ด วึนเนินแบร์ค, ผบ.ตำรวจรักษาความสงบ, 1943–1945
ต้นสังกัดหน่วยงาน: กระทรวงมหาดไทยไรซ์
ตำรวจรักษาความสงบ (เยอรมัน: Ordnungspolizei) หรือเรียกอย่างย่อว่า ออร์โพ (Orpo) เป็นกองกำลังตำรวจในเครื่องแบบของนาซีเยอรมนี ตั้งแต่ ค.ศ. 1936 ถึง ค.ศ. 1945 องค์กรออร์โพถูกซึมซับเข้าสู่การผูกขาดอำนาจของนาซี ภายหลังจากที่เขตอำนาจของตำรวจส่วนภูมิภาคได้ถูกถอดถอนออกไปเพื่อสนับสนุนส่วนกลางของรัฐบาลนาซี ("Reich-ification", Verreichlichung, of the police). ออร์โพอยู่ภายใต้การควบคุมในนามโดยกระทรวงมหาดไทยไรช์ แต่หน้าที่ฝ่ายบริหารขึ้นอยู่กับการนำของหน่วยเอ็สเอ็สจนกระทั่งสงครามโลกครั้งที่สองได้ยุติลง เนื่องจากเครื่องแบบสีเขียวของพวกเขา ออร์โพจึงถูกเรียกว่า กรูเนอ โพลีทไซ (ตำรวจเขียว) กองกำลังนี้ได้ถูกก่อตั้งขึ้นเป็นครั้งแรกในฐานะองค์กรรวมศูนย์ที่รวบรวมตำรวจในเครื่องแบบจากทั้งเทศบาล เมือง และภูธรเข้าด้วยกัน ที่ได้ถูกจัดตั้งขึ้นตามแบบรัฐต่อรัฐ
ออร์ดนุงส์โพลีทไซประกอบไปด้วยองค์กรบังคับใช้กฏหมายและตอบสนองเหตุภาวะฉุกเฉินเกือบทั้งหมดของนาซีเยอรมนี รวมทั้งหน่วยดับเพลิง หน่วยยามชายฝั่ง และการปกป้องพลเรือน ในช่วงก่อนสงคราม ไฮน์ริช ฮิมเลอร์ หัวหน้าหน่วยเอ็สเอ็สและควร์ท ดาลือเกอ ผู้บังคับการตำรวจรักษาความสงบได้ร่วมมือกันในการเปลี่ยนกองกำลังตำรวจของสาธารณรัฐไวมาร์ให้เป็นรูปแบบทหารที่พร้อมจะตอบสนองเป้าหมายของรัฐบาลในการพิชิตและทำลายล้างทางเชื้อชาติ กองกำลังตำรวจได้ถูกจัดตั้งขึ้นเป็นครั้งแรกในรูปแบบกองกำลังขนาดเท่ากับกองพันสำหรับการบุกครองโปแลนด์ ซึ่งพวกเขาถูกส่งไปเพื่อวัตถุประสงค์ในการรักษาความปลอดภัยและความสงบเรียบร้อย  ยังได้มีส่วนร่วมในการประหารชีวิตและขับไล่เนรเทศมวลชนจำนวนมาก ในช่วงสงครามโลกครั้งที่สอง กองกำลังได้มีหน้าที่ในการตรวจตราประชากรพลเรือนในเขตยึดครองและประเทศอาณานิคม ได้เริ่มต้นขึ้นในฤดูใบไม้ผลิใน ค.ศ. 1940 กิจกรรมของออร์โพได้ลุกลามไปสู่การฆ่าล้างเผ่าพันธุ์ด้วยการบุกครองสหภาพโซเวียต ปฏิบัติการบาร์บาร็อสซา กองพันตำรวจรักษาความสงบทั้งยี่สิบสามกองพันที่ถูกจัดตั้งขึ้นเป็นกองกำลังอิสระหรือสังกัดในกองพลรักษาความปลอดภัยของแวร์มัคท์และหน่วยไอน์ซัทซ์กรุพเพิน ได้ก่อเหตุด้วยการกระทำสังหารหมู่ในฮอโลคอสต์ และมีส่วนที่ต้องรับผิดชอบต่ออาชญากรรมต่อมนุษยชาติและการฆ่าล้างเผ่าพันธุ์ที่มุ่งเป้าหมายไปที่ประชากรพลเรือนอย่างกว้างขวาง
สาธารณรัฐเยอรมันออสเตรีย

สาธารณรัฐเยอรมัน-ออสเตรีย หรือ เยอรมัน-ออสเตรีย (เยอรมัน: Republik Deutschösterreich หรือ Deutsch-Österreich, อังกฤษ: Republic of German-Austria หรือ German-Austria) เดิมเป็นรัฐหลงเหลือ (rump state) ของจักรวรรดิออสเตรีย-ฮังการีหลังสงครามโลกครั้งที่หนึ่งของบริเวณของผู้พูดภาษาเยอรมัน (ไม่ใช่ออสเตรียของเยอรมนี) กล่าวกันว่ามีเนื้อที่ทั้งหมด 118,311 ตารางกิโลเมตรและมีประชากร 10.4 คนที่รวมบริเวณที่ปัจจุบันคือออสเตรียและบริเวณของผู้พูดภาษาเยอรมัน (ซิสไลทาเนีย) ของจักรวรรดิออสเตรีย-ฮังการี ซึ่งรวมทั้งจังหวัดโบลซาโน-โบลเซน และเมืองทาร์วิซิโอที่ปัจจุบันอยู่ในอิตาลี; ทางตอนใต้ของจังหวัดคารินเทีย และทางตอนใต้ของสไตเรียที่ปัจจุบันอยู่ในสโลวีเนียและซูเดเทินลันด์ (Sudetenland) และเยอรมันโบฮีเมีย (ต่อมาเป็นส่วนหนึ่งของซูเดเทินลันด์) ที่ปัจจุบันอยู่ในสาธารณรัฐเช็ก ออสเตรียของเยอรมัน
เขตการปกครอง

แต่เดิมเยอรมันออสเตรียประกอบไปด้วยจังหวัด (พรอวินเซิน) จำนวน 9 แห่ง ได้แก่
ออสเตรียเหนือ (Oberösterreich) บริเวณรัฐออสเตรียเหนือรวมทั้งภูมิภาคป่าโบฮีเมีย (Böhmerwaldgau) ที่ปัจจุบันอยู่ในภูมิภาคโบฮีเมียใต้ของสาธารณรัฐเช็ก
ออสเตรียใต้ (Niederösterreich) บริเวณรัฐออสเตรียใต้รวมทั้งเยอรมันโมราเวียใต้ (Deutschsüdmähren) ที่ปัจจุบันแบ่งระหว่างภูมิภาคเช็คของโบฮีเมียใต้ (Vysočina) และภูมิภาคโมราเวียใต้
เยอรมันโบฮีเมีย (Deutschböhmen) บริเวณทางตะวันตกของโบฮีเมียที่ต่อมาเป็นส่วนหนึ่งของซูดเตนแลนด์ระหว่าง ค.ศ. 1938 ถึง ค.ศ. 1945 ปัจจุบันเป็นส่วนหนึ่งของสาธารณรัฐเช็ก
ซูดเตนแลนด์ หรือบริเวณทางตอนเหนือของโมราเวียเช็ก และเช็คไซลีเชีย (ออสเตรียไซลีเชีย)
สไตเรีย (Steiermark) ส่วนใหญ่ของอดีตสไตเรียที่รวมทั้งรัฐสไตเรียของออสเตรียปัจจุบัน และทางตะวันออกเฉียงเหนือของสโลวีเนียในบริเวณสไตเรียใต้.
ซัลทซ์บวร์ค บริเวณรัฐซัลทซ์บวร์คของออสเตรียปัจจุบัน
คารินเทีย (Kärnten) ส่วนใหญ่ของอดีตคารินเทียรวมทั้งรัฐคารินเทียของออสเตรียปัจจุบัน, บริเวณจังหวัดคารินเทียของสโลวีเนีย, เมืองเยอแซร์สโคของสโลวีเนีย และเมืองทาร์วิซิโอ, วาลบรูนา และพอนเตบบาของอิตาลี
เยอรมันไทโรล (Deutschtirol) บริเวณเกือบทั้งหมดของไทโรล รวมทั้งรัฐไทโรลของออสเตรียปัจจุบัน และจังหวัดโบลซาโน-โบลเซนของอิตาลี แต่ไม่รวมจังหวัดเทรนโต
รัฐโฟราร์ลแบร์ก รวมบริเวณของรัฐโฟราร์ลแบร์กของออสเตรียในปัจจุบันทั้งหมด
ชาวเยอรมันส่วนน้อยในโมราเวีย รวมทั้งชาวเยอรมันในบรึนน์ (เบอร์โน), อิกเลา (ยีห์ลาวา) และโอลมึทซ์ (ออลอโมตซ์) ต่างก็พยายามประกาศตนเป็นส่วนหนึ่งของเยอรมันออสเตรียแต่ไม่ประสบความสำเร็จ ดินแดนที่ในปัจจุบันอยู่นอกออสเตรียมักจะมีประชาชนส่วนน้อยที่มิได้พูดภาษาเยอรมัน แต่ก็ถูกบังคับโดยกำลังทหารให้เข้าร่วมในเวลาต่อมา แต่ชาวเยอรมันที่เป็นประชาชนส่วนใหญ่ทางตะวันตกของราชอาณาจักรฮังการีกลายมาเป็นบริเวณที่เรียกว่าบูร์เกนแลนด์
ดูเพิ่ม

จักรวรรดิออสเตรีย-ฮังการี
ออสคาร์ คอร์เชลท์

| ออสคาร์ คอร์เชลท์ |
| --- | --- |

ชื่อเต็ม: ออสคาร์ คอร์เชลท์
คะนะ: オスカー・コルセルト
วันเกิด: 18 กันยายน ค.ศ. 1853(1853-09-18)
วันที่เสียชีวิต: 4 กรกฎาคม ค.ศ. 1940(1940-07-04) (86 ปี)
ที่พำนัก: ไลพ์ซิช ประเทศเยอรมนี
ครูผู้สอน: ฮงอินโบ ชูโฮะ
แท่นหินเหนือหลุมฝังศพลูกสาวคนที่สองของเขาในสุสานอะโอะยะมะ (กรุงโตเกียว)
ออสคาร์ คอร์เชลท์ (เยอรมัน: Oskar Korschelt; 18 กันยายน ค.ศ. 1853 ในแบร์เทลส์ดอร์ฟ – 4 กรกฎาคม ค.ศ. 1940 ในไลพ์ซิช โดยบางแหล่งข้อมูลเขียนชื่อเขาอย่างไม่ถูกต้องเป็น Oscar หรือ Otto) เป็นทั้งนักเคมีชาวเยอรมันและวิศวกรผู้นำเกมกระดานหมากล้อมจากเอเชียไปยังทวีปยุโรป โดยเฉพาะอย่างยิ่งไปยังประเทศเยอรมนีและออสเตรีย
เขาเคยเป็นนักเคมีอุตสาหกรรมที่ทำงานในอุตสาหกรรมการผลิตเบียร์ และเดินทางมายังประเทศญี่ปุ่นในปี ค.ศ. 1875 โดยได้ทำการสอนที่โรงเรียนแพทย์โตเกียว ซึ่งในปีถัดไปได้รวมเข้ากับมหาวิทยาลัยโตเกียว ในปี ค.ศ. 1880 เขาได้เลิกรับตำแหน่งทางวิชาการ หลังจากนั้นเขาได้ทำงานด้านการวิเคราะห์ดินให้แก่รัฐบาลญี่ปุ่น แล้วออกจากประเทศญี่ปุ่นไปในปี ค.ศ. 1884
เขาได้เรียนรู้เกี่ยวกับเกมหมากล้อมจากฮงอินโบ ชูโฮะ เมื่อครั้งที่อยู่ในประเทศญี่ปุ่น มีรายงานว่าพวกเขาเล่นกันโดยมีการต่อหมากหกเม็ด หลังจากนั้น เขาเดินทางกลับไปอาศัยอยู่ที่ไลพ์ซิช
เขาตีพิมพ์บทความที่มีรายละเอียดชื่อดัสยาปานิช-ชีเนซิสเชอชปีลโก, ไอน์คอนคูร์เรนท์เดสชัค ที่เกี่ยวกับหมากล้อมในวารสารมิทไทลุนเกินเดอร์ดอยท์เชนเกเซลล์ชัฟท์ฟือร์นาทูร์อุนด์เฟอร์เคอร์คุนเดออสทาซีนส์ ในฉบับที่ 1 ของปี ค.ศ. 1880 รายงานนี้ประกอบด้วยรายละเอียดข้อคิดเห็นจากเกมแบบเชี่ยวชาญ ไม่กี่ปีต่อมาเขาได้ตีพิมพ์หนังสือโดยอิงจากบทความดัส "โก"-ชปีล ตั้งแต่ปี ค.ศ. 1884 โดยวาดบรรยายจากหลายแหล่งที่มาของญี่ปุ่น
องค์การผู้บุกเบิกแอ็นสท์ เทลมัน

ตราประจำองค์การผู้บุกเบิกแอ็นสท์ เทลมัน
องค์การผู้บุกเบิกแอ็นสท์ เทลมัน (เยอรมัน: Pionierorganisation Ernst Thälmann) เป็นองค์การเยาวชนสำหรับนักเรียนอายุตั้งแต่ 6-14 ปี  ในประเทศเยอรมนีตะวันออกองค์การนี้ก่อตั้งขึ้นในวันที่ 13 ธันวาคม 1948 โดยตั้งชื่อตามแอ็นสท์ เทลมัน เลขาธิการกลางพรรคคอมมิวนิสต์แห่งเยอรมนีซึ่งถูกประหารชีวิตที่ค่ายกักกันบูเคนวัลด์ ในปี 1944 โดยองค์การนี้เป็นส่วนหนึ่งของยุวชนเยอรมันเสรี (Freie Deutsche Jugend)
แหล่งข้อมูลอื่น

Picture archive of the German Museum of History เก็บถาวร 2013-06-05 ที่ เวย์แบ็กแมชชีน
Youth Movement:  German Democratic Republic
สเตฟาน บราซัส

| 0 | 1 | 2 | 3 |
| --- | --- | --- | --- |
 สเตฟาน บราซัส ใน ค.ศ. 2008
ข้อมูลส่วนตัว
วันเกิด:   (1967-08-31) 31 สิงหาคม ค.ศ. 1967 (57 ปี)
สถานที่เกิด:   มึนชเตอร์ ประเทศเยอรมนีตะวันตก
ส่วนสูง:  2.02 m (6 ft 7 1⁄2 in)
ตำแหน่ง:  ผู้รักษาประตู
สโมสรเยาวชน
:  เอสเฟาทอยโทเนียมึนชเตอร์
:  เอสทเซพรอยสเซนมึนชเตอร์
ค.ศ. 0000–1985:  เฟาเอฟเอ็ลโบคุม
สโมสรอาชีพ*
| ปี |  ทีม |  ลงเล่น |  (ประตู) |
| ค.ศ. 1985–1987 |  เฟาเอฟเอ็ลโบคุม II |   |   |
| ค.ศ. 1987–1988 |  เอสเฟาเวอร์เดอร์เบรเมน II |   |   |
| ค.ศ. 1988–1989 |  เอฟทเซมานดอร์ฟ |   |   |
| ค.ศ. 1989–1991 |  ชตุทท์การ์เทอร์คิคเคอร์ |  47 |  (0) |
| ค.ศ. 1992–1993 |  ไอนส.เอฟทเซซาร์บรึคเคน |  27 |  (0) |
| ค.ศ. 1993–1994 |  ชตุทท์การ์เทอร์คิคเคอร์ |  7 |  (0) |
| ค.ศ. 1994–1998 |  เอสเฟาเมพเพน |  124 |  (1) |
| ค.ศ. 1998–2001 |  เอสเฟาแวร์เดอร์เบรเมิน |  6 |  (0) |
| ค.ศ. 2001–2002 |  เอ็มเอสเฟาดุยสบูร์ก |  30 |  (0) |
| ค.ศ. 2002–2003 |  เอซีโอโมเนีย |   |   |
| ค.ศ. 2003–2005 |  เอสเพเฟาเกเกอุนเทอร์ฮาคิง |  11 |  (0) |
จัดการทีม
ค.ศ. 2008:  วุพเพอร์ทาเลอร์เอสเฟาโบรุสเซีย (ผู้ฝึกสอนการรักษาประตู)
ค.ศ. 2008–2009:  อัล-ไอน์เอฟทเซ (ผู้ฝึกสอนการรักษาประตู)
ค.ศ. 2011–:  ทีมชาติไทย (ผู้ฝึกสอนการรักษาประตู)
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
สเตฟาน บราซัส (เยอรมัน: Stefan Brasas) เกิดวันที่ 31 สิงหาคม ค.ศ. 1967 ที่มึนชเตอร์ เป็นผู้รักษาประตูฟุตบอลผู้เกษียณตัวชาวเยอรมัน
ผลงานการฝึกสอน

ภายหลังจากที่มีการทำข้อตกลงกับสหพันธ์ฟุตบอลไนจีเรียเป็นเวลาที่ยาวนาน บราซัสก็ได้มาเป็นผู้ฝึกสอนผู้รักษาประตูให้แก่ทีมวุพเพอร์ทาเลอร์เอสเฟาโบรุสเซียตั้งแต่วันที่ 15 กุมภาพันธ์ ค.ศ. 2008 ถึงวันที่ 9 กรกฎาคมของปีเดียวกัน และตั้งแต่เดือนกรกฎาคม ค.ศ. 2008 ถึงเดือนธันวาคม ค.ศ. 2009 เขาได้ทำหน้าที่เป็นผู้ฝึกสอนผู้รักษาประตูภายใต้หัวหน้าผู้ฝึกสอนอย่างวินฟรีด เชเฟอร์ สำหรับสโมสรอัลไอน์ในสหรัฐอาหรับเอมิเรตส์ จากนั้น ตั้งแต่วันที่ 1 สิงหาคม ค.ศ. 2011 เขาได้มาเป็นผู้ฝึกสอนผู้รักษาประตูของทีมชาติไทย
แหล่งข้อมูลอื่น

Stefan Brasas เว็บไซต์ fussballdaten.de (เยอรมัน)
สเตฟาน บราซัส in der Datenbank von Weltfussball.de
[แม่แบบ:Playerhistory Profil auf playerhistory.com]
"Stefan Brasas im Exklusiv-Interview" เก็บถาวร 2012-09-11 ที่ เวย์แบ็กแมชชีน auf thai-fussball.com
อังเงิลน์

ระวังสับสนกับ ชาวแองเกิล
แผนที่ที่แสดงทั้งคาบสมุทรอังเงิลน์ (ทางตะวันออกของเฟลนสบูร์กและชเลสวิช) และคาบสมุทรชวันเซิน (ทางใต้ของทางน้ำเข้าชไล)
อังเงิลน์ (เยอรมัน: Angeln) หรือ แองเกลีย (อังกฤษ: Anglia) คือคาบสมุทรเล็ก ๆ แห่งหนึ่งที่ยื่นออกไปในอ่าวคีล ตั้งอยู่ทางตอนใต้ของภูมิภาคชเลสวิช ทางตอนเหนือของรัฐชเลสวิช-ฮ็อลชไตน์ในประเทศเยอรมนี คาบสมุทรอังเงิลน์แยกจากคาบสมุทรชวันเซินที่อยู่ใกล้เคียงกันโดยปากน้ำชไล และจากเกาะอัลส์ของเดนมาร์กโดยเฟลนบูร์เกอร์ฟยอร์ด (Flensburger Förde) ไม่เป็นที่ทราบว่าอาณาบริเวณในประวัติศาสตร์ของอังเงิลน์จะตรงตามอาณาเขตในปัจจุบันหรือไม่ อาจจะเป็นอาณาเขตที่กว้างใหญ่กว่า แต่ข้อมูลที่ตรงกันคือเนื้อที่อย่างน้อยครอบคลุมบริเวณอังเงิลน์ปัจจุบัน
อังเกลา ฮิตเลอร์

| อังเกลา ฮิตเลอร์ |
| --- | --- |
Angela Hitler (1939)
เกิด: Angela Franziska Johanna Hitler 28 กรกฎาคม ค.ศ. 1883(1883-07-28) เบราเนา, ออสเตรีย-ฮังการี
เสียชีวิต: 30 ตุลาคม ค.ศ. 1949(1949-10-30) (66 ปี) ฮันโนเฟอร์, เยอรมนีตะวันตก
สัญชาติ: ออสเตรีย-ฮังการี, ออสเตรีย
ชื่ออื่น: อังเกลา เราบัล อังเกลา  แฮมมิซ
คู่สมรส: ลีโอ เราบัล,ซีเนียร์ (เสียชีวิต 1903–1910) มารติน แฮมมิซ (เสียชีวิต 1936–1945)
บุตร: ลีโอ รูดอลฟ์ เราบัล เกลี เราบัล Elfriede (Friedl) Raubal
บิดามารดา: อาล็อยส์ ฮิตเลอร์, ซีเนียร์   Franziska Matzelsberger Stepmother: คลารา ฮิตเลอร์
ญาติ: อดอล์ฟ ฮิตเลอร์ (น้องชายต่างมารดา) อาล็อยส์ ฮิตเลอร์, จูนเนียร์ (น้องชาย)  กุสตาฟ ฮิตเลอร์ (น้องชายต่างมารดา)   ไอดา ฮิตเลอร์ (น้องสาวต่างมารดา)   ออทโท ฮิตเลอร์(น้องชายต่างมารดา)    เอ็ดมุนด์ ฮิตเลอร์ (น้องชายต่างมารดา)   พอลล่า ฮิตเลอร์ (น้องสาวต่างมารดา)
อังเกลา ฟรันท์ซิสคา โยฮันนา ฮัมมิทช์ (เยอรมัน: Angela Franziska Johanna Hammitzsch) หรือชื่อเกิดคือ อังเกลา ฮิตเลอร์ เป็นพี่สาวต่างมารดาของอดอล์ฟ ฮิตเลอร์  เธอเป็นลูกสาวของอาล็อยส์ ฮิตเลอร์กับภรรยาคนที่สอง Franziska Matzelsberger มีน้องชายชื่อ อาล็อยส์  ฮิตเลอร์ (ผู้ลูก) แต่ต่อมาแม่ของเธอเสียชีวิต เธอกับน้องชายได้ถูกรับการเลี้ยงดูจากคลารา ฮิตเลอร์ ภรรยาคนที่สามของอาล็อยส์และเป็นมารดาของอดอล์ฟ ฮิตเลอร์ หลังจากอาล็อยส์ กับคลารา ฮิตเลอร์ได้เสียชีวิตไปแล้ว เธอได้กลายเป็นผู้ปกครองดูแลของฮิตเลอร์ตลอดมาทำให้เธอกลายเป็นญาติคนเดียวที่ใกล้ชิดของอดอล์ฟ ฮิตเลอร์
อังเกลา ฮิตเลอร์แต่งงานมาสองครั้ง ครั้งแรกกับนายเลโอ รูด็อล์ฟ เราบัล เธอมีลูกชายคนแรกคือเลโอ รูด็อล์ฟ เราบัล ผู้ลูก ลูกสาวคนที่สอง เกลี เราบัล ลูกชายคนที่สามคนสุดท้อง Elfriede (Friedl) เราบัล สามีของเธอเสียชีวิตในปี 1910 ต่อมาเธอได้แต่งงานกับสถาปนิก ศาสตราจารย์มารติน แฮมมิซแต่สามีของเธอได้ฆ่าตัวตาย หลังจากความพ่ายแพ้สงครามของเยอรมนี
หลังสงคราม เธอได้ถูกคุมตัวและสอบถามเกี่ยวกับประวัติของฮิตเลอร์จากสัมพันธมิตรตะวันตกแต่เธอไม่ได้มีส่วนเกี่ยวข้องกับการฆ่าล้างเผ่าพันธุของนาซีเลยและได้รับการปล่อยตัวให้เป็นอิสระ ต่อมาเธอได้เสียชีวิตเมื่อวันที่ 30 ตุลาคม 1949 ณ ฮันโนเฟอร์ เยอรมนีตะวันตก
อัคซีโยน เท4

| อัคซีโยน เท4 |
| --- | --- |
คำสั่งของฮิตเลอร์เกี่ยวกับ อัคซีโยน เท4
หรือเป็นที่รู้จัก: มาตรการ T4
สถานที่: ยุโรปที่ถูกเยอรมนียึดครอง
วันที่: กันยายน ค.ศ. 1939 – สิงหาคม ค.ศ. 1941
รูปแบบ: การบังคับการุณยฆาต
ผู้ทำ: ชุทซ์ชทัฟเฟิล-เอสเอส
ผู้ร่วม: โรงพยาบาลจิตเวช
เหยือ: 70,273
อัคซีโยน เท4 (เยอรมัน: Aktion T4) เป็นชื่อในช่วงหลังสงครามที่ตั้งให้แก่การสังหารหมู่ผ่านการการุณยฆาตโดยบังคับของนาซีเยอรมนี ชื่อ เทเฟียร์ (T4) เป็นตัวย่อของ Tiergartenstraße 4 อันเป็นชื่อถนนที่ตั้งของหน่วยงานสังกัดทำเนียบนายกรัฐมนตรีไรช์ หน่วยงานนี้จัดตั้งขึ้นในฤดูใบไม้ผลิปี ค.ศ. 1940 ในเขตเทียร์กาเทินของกรุงเบอร์ลิน เป็นหน่วยงานที่สรรหาและจ่ายค่าจ้างแก่บุคลากรที่เกี่ยวข้องกับ เท4 แพทย์เยอรมันบางส่วนที่ได้รับอำนาจในการวินิจฉัยผู้ป่วยว่าพวกเขา "ป่วยเรื้อรังหมดทางรักษา หลังได้รับการตรวจที่จำเป็นอย่างถึงที่สุดแล้ว" และได้รับอำนาจให้จัดการกับพวกเขาด้วย "ความตายอันการุณ" (Gnadentod) โครงการนี้มุ่งเป้าไปที่เด็กและผู้ใหญ่ที่มีความบกพร่องทางร่างกายและทางจิตเรื้อรัง
ในเดือนตุลาคม ค.ศ. 1939 อดอล์ฟ ฮิตเลอร์ได้ลงนามในกฤษฎีการุณยฆาต ย้อนหลังให้มีผลตั้งแต่วันที่ 1 กันยายน ค.ศ. 1939 ซึ่งอนุญาตให้ไรชส์ไลเทอร์ ฟิลิป บูเลอร์ ผู้นำไรช์ฝ่ายพรรคนาซี กับ ดร.คาร์ล บรันท์ (Karl Brandt) แพทย์ส่วนตัวของฮิตเลอร์ในการดำเนินโครงการการุณยฆาตโดยบังคับ
กรุงเบอร์ลิน, 1 กันยายน 1939
(ลงชื่อ) อดอล์ฟ ฮิตเลอร์
ระหว่างกันยายน ค.ศ. 1939 จนถึงสิงหาคม ค.ศ. 1941 มีผู้คนกว่า 70,273 ชีวิตถูกฆ่าจากกฎหมายฉบับนี้ การสังหารเกิดขึ้นที่ศูนย์การสังหารหมู่ต่าง ๆ ในโรงพยาบาลจิตเวชในเยอรมนีและออสเตรีย ตลอดจนในเขตยึดครองโปแลนด์ ประมาณครึ่งหนึ่งของผู้ที่ตกเป็นเหยื่อเป็นผู้ที่อยู่ในสถานบำบัดทางจิตเวช
มีการอ้างเหตุผลมากมายมาสนับสนุนกฎหมายฉบับนี้ ทั้งเหตุผลด้านสุพันธุศาสตร์ เพื่อลดความทรมานจากโรคภัย เพื่อสุขอนามัยของสังคม เพื่อลดค่าใช้จ่ายด้านสวัสดิการของประเทศ
หอจิตรกรรมชั้นครูแห่งเดรสเดิน

| --- | --- |
ปีกเซ็มเพอร์

ที่ตั้ง: เดรสเดิน
พิกัดภูมิศาสตร์: 51°03′13″N 13°44′05″E﻿ / ﻿51.05361°N 13.73472°E﻿ / 51.05361; 13.73472
เว็บไซต์: หอจิตรกรรมชั้นครูแห่งเดรสเดิน
หอจิตรกรรมชั้นครู (เยอรมัน: Gemäldegalerie Alte Meister) เป็นพิพิธภัณฑ์ศิลปะที่ตั้งอยู่ที่เดรสเดินในประเทศเยอรมนี “พิพิธภัณฑ์หอจิตรกรรมชั้นครูมีงานสะสมชิ้นสำคัญๆ ของศิลปินชั้นครูในประวัติศาสตร์ศิลปะเป็นจำนวนมาก หอจิตรกรรมชั้นครูเป็นส่วนหนึ่งของพิพิธภัณฑ์ศิลปะแห่งรัฐแห่งเดรสเดิน (Staatliche Kunstsammlungen Dresden)
ดูเพิ่ม

พิพิธภัณฑ์
งานสะสมของหอจิตรกรรมชั้นครูแห่งเดรสเดิน
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ภาพเขียนของหอจิตรกรรมชั้นครูแห่งเดรสเดิน
Dresden State Art Collections Official site in English เก็บถาวร 2008-10-15 ที่ เวย์แบ็กแมชชีน
Enter the virtual Dresden Gallery in Second Life เก็บถาวร 2021-01-28 ที่ เวย์แบ็กแมชชีน
Visit the Friends of Dresden Gallery เก็บถาวร 2010-03-16 ที่ เวย์แบ็กแมชชีน
อันนีตา บูรี

อานิตา  บุร (เยอรมัน: Anita Buri) เกิดเมื่อ 3 กรกฎาคม ค.ศ. 1978 ในเมือง Münsterlingen, Canton Thurgau, สวิตเซอร์แลนด์ เธอเป็นนางสาวสวิิตเซอร์แลนด์ในปี 1999/2000 และทำงานเป็นนางแบบและเป็นพรีเซนเตอร์ อานิตา บุรมีตาสีฟ้าและผมสีน้ำตาลเข้ม   เธอสูง  174 ซม. สัดส่วนของเธอคือ  87-61-88 เธอแต่งงานกับอดีตนักฟุตบอลช่ือ  Marc Hodel 2003-2007 มีบุตรชายชื่อ Jeremy
อชัฟเฟินบวร์ค

| อชัฟเฟินบวร์ค   |
| --- | --- |
เมือง
ปราสาทโยฮันนิสบวร์ค บนแม่น้ำไมน์
   ตราอาร์ม
ที่ตั้งของอชัฟเฟินบวร์ค 
ประเทศ: เยอรมนี
รัฐ: ไบเอิร์น
จังหวัด: อุนเทอร์ฟรังเคิน  
อำเภอ: นครนอกอำเภอ
พื้นที่
 • ทั้งหมด: 62.45 ตร.กม. (24.11 ตร.ไมล์)
ประชากร (2020-12-31)
 • ทั้งหมด: 70,858 คน
 • ความหนาแน่น: 1,100 คน/ตร.กม. (2,900 คน/ตร.ไมล์)
เขตเวลา: UTC+01:00 (CET)
 • ฤดูร้อน  (เวลาออมแสง): UTC+02:00 (CEST)
รหัสไปรษณีย์: 63739–63743 (old: 8750)
รหัสโทรศัพท์: 06021, 06028 (Obernau)
ทะเบียนพาหนะ: AB
เว็บไซต์: www.aschaffenburg.de
อชัฟเฟินบวร์ค (เยอรมัน: Aschaffenburg) เป็นเมืองชนบททางตะวันตกเฉียงเหนือของรัฐบาวาเรีย ประเทศเยอรมนี ตั้งอยู่ทางตะวันออกเฉียงใต้ของนครแฟรงก์เฟิร์ตไปราว 40 กิโลเมตร เป็นเมืองที่ตั้งอยู่บนชายฝั่งริมแม่น้ำไมน์ เดิมทีเมืองนี้มีการตั้งถิ่นฐานของชนอลามานนิ และต่อมาก็เป็นที่มั่นของกองทหารโรมัน ต่อมาราวปีค.ศ. 550 เมืองนี้ก็ถูกพิชิตโดยชาวแฟรงก์ ซึ่งชาวแฟรงก์ก็ได้มีการสร้างปราสาทของ เฮาส์ไมเออร์ ขึ้นที่นี่ ชื่อเมือง อชัฟเฟินบวร์ค ปรากฎในเอกสารเป็นครั้งแรกในปีค.ศ. 974 ในรัชสมัยของจักรพรรดิออทโทที่ 2 แห่งโรมันอันศักดิ์สิทธิ์
ปลายสงครามโลกครั้งที่สอง เมืองอชัฟเฟินบวร์คเคยเป็นสนามรบระหว่างกองทัพเยอรมันกับกองทหารสหรัฐในศึกที่ชื่อว่า ยุทธการที่อชัฟเฟินบวร์ค ระหว่าง  28 มีนาคม ถึง 3 เมษายน ค.ศ. 1945 มีการโจมตีทางอากาศที่เมืองแห่งนี้จนสร้างความเสียหายอย่างหนักให้แก่เมือง ปราสาทโยฮันนิสบวร์คได้รับความเสียหายไปในศึกครั้งนั้นด้วย ซึ่งก็ได้บูรณะจนแล้วเสร็จในอีกหลายปีให้หลัง เมื่อสงครามสิ้นสุดลง กองทหารสหรัฐก็เข้าควบคุมโครงสร้างพื้นฐานต่าง ๆ ของกองทัพเยอรมัน และเป็นที่ตั้งของหน่วยทหารสหรัฐตั้งแต่นั้นจนถึงปีค.ศ. 2007
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ อชัฟเฟินบวร์ค
↑   "Tabellenblatt "Daten 2", Statistischer Bericht A1200C 202041 Einwohnerzahlen der Gemeinden, Kreise und Regierungsbezirke". Bayerisches Landesamt für Statistik (ภาษาเยอรมัน). June 2021.
Municipal website (German, English, French, Hebrew, Italian, Russian)
University of Applied Sciences Aschaffenburg เก็บถาวร 2012-05-03 ที่ เวย์แบ็กแมชชีน
| ด ค กอำเภอในเสรีรัฐไบเอิร์น  |
| --- | --- |
นครนอกอำเภอ:  อัมแบร์ค  อันส์บัค  อชัฟเฟินบวร์ค  เอาคส์บวร์ค  บัมแบร์ค  ไบร็อยท์  โคบวร์ค  แอร์ลังเงิน  เฟือร์ท  โฮฟ  อิงก็อลชตัท  เคาฟ์บ็อยเริน  เค็มพ์เทิน  ลันทซ์ฮูท  เม็มมิงเงิน  มิวนิก (มึนเชิน)  เนือร์นแบร์ค  พัสเซา  เรเกินส์บวร์ค  โรเซินไฮม์  ชวาบัค  ชไวน์ฟวร์ท  ชเตราบิง  ไวเดิน  เวือทซ์บวร์ค 
อำเภอภูธร:  Aichach-Friedberg  Altötting  Amberg-Sulzbach  Ansbach  Aschaffenburg  Augsburg  Bad Kissingen  Bad Tölz-Wolfratshausen  Bamberg  Bayreuth  Berchtesgadener Land  Cham  Coburg  Dachau  Deggendorf  Dillingen  Dingolfing-Landau  Donau-Ries  Ebersberg  Eichstätt  Erding  Erlangen-Höchstadt  Forchheim  Freising  Freyung-Grafenau  Fürstenfeldbruck  Fürth  Garmisch-Partenkirchen  Günzburg  Haßberge  Hof  Kelheim  Kitzingen  Kronach  Kulmbach  Landsberg  Landshut  Lichtenfels  Lindau  Main-Spessart  Miesbach  Miltenberg  Mühldorf  München (Munich)  Neuburg-Schrobenhausen  Neumarkt  Neustadt (Aisch)-Bad Windsheim  Neustadt an der Waldnaab  Neu-Ulm  Nürnberger Land  Oberallgäu  Ostallgäu  Passau  Pfaffenhofen  Regen  Regensburg  Rhön-Grabfeld  Rosenheim  Roth  Rottal-Inn  Schwandorf  Schweinfurt  Starnberg  Straubing-Bogen  Tirschenreuth  Traunstein  Unterallgäu  Weilheim-Schongau  Weißenburg-Gunzenhausen  Wunsiedel  Würzburg 
อำเภอของประเทศเยอรมนี
อันนาเลนา แบร์บ็อค

| อันนาเลนา แบร์บ็อค |
| --- | --- |
Annalena Baerbock


รัฐมนตรีว่าการต่างประเทศเยอรมนี
อยู่ในวาระ
เริ่มดำรงตำแหน่ง  8 ธันวาคม 2021
หัวหน้ารัฐบาล: โอลัฟ ช็อลทซ์
ก่อนหน้า: ไฮโค มาส
หัวหน้าพันธมิตร90/พรรคเขียว
อยู่ในวาระ
เริ่มดำรงตำแหน่ง  27 มกราคม 2018ดำรงตำแหน่งร่วมกับ โรแบร์ท ฮาเบ็ค
ก่อนหน้า: ซีโมเนอ เพเทอร์
 
ข้อมูลส่วนบุคคล
เกิด:  (1980-12-15) 15 ธันวาคม ค.ศ. 1980 (43 ปี) ฮันโนเฟอร์ เยอรมนีตะวันตก
พรรคการเมือง: พันธมิตร90/พรรคเขียว
ศิษย์เก่า:   มหาวิทยาลัย  วิทยาลัยเศรษฐศาสตร์และรัฐศาสตร์ ลอนดอน 
อาชีพ: นักการเมือง, นักข่าว, นักการทูต

อันนาเลนา ชาร์ล็อทเทอ อัลมา แบร์บ็อค (เยอรมัน: Annalena Charlotte Alma Baerbock) เป็นนักการเมืองชาวเยอรมัน ปัจจุบันดำรงตำแหน่งรัฐมนตรีว่าการต่างประเทศ และเป็นหนึ่งในหัวหน้าพรรคของพันธมิตร90/พรรคเขียว ซึ่งเป็นพรรคการเมืองสายเสรีนิยมและอนุรักษ์สิ่งแวดล้อม
แบร์บ็อคสำเร็จการศึกษาสาขารัฐศาสตร์และกฎหมายมหาชนจากมหาวิทยาลัยฮัมบวร์ค เธอเป็นนักข่าวหนังสือพิมพ์ระหว่าง ค.ศ. 2000 ถึง 2003 จากนั้นในปี 2005 ก็เข้าศึกษาต่อในระดับปริญญาโทสาข่ากฎหมายมหาชนระหว่างประเทศที่วิทยาลัยเศรษฐศาสตร์และรัฐศาสตร์ ลอนดอน เธอเข้าเป็นสมาชิกพรรคเขียวในปีเดียวกัน และได้รับเลือกตั้งเป็นผู้แทนราษฎรจากรัฐบรันเดินบวร์คครั้งแรกเมื่อ ค.ศ. 2013
ในการเลือกตั้งทั่วไป ค.ศ. 2021 ซึ่งเป็นการสรรหานายกรัฐมนตรีคนใหม่ในรอบสิบหกปี แบร์บ็อคเป็นหนึ่งในผู้ท้าชิงตำแหน่งนายกรัฐมนตรี ซึ่งถือเป็นครั้งที่สองในประวัติศาสตร์ที่มีผู้หญิงเป็นผู้ท้าชิงตำแหน่ง ถัดจากอังเกลา แมร์เคิล ในการเลือกตั้งครั้งนี้ พรรคเขียวได้ที่รับคะแนน 14.8% ของผู้มาใช้สิทธิ์ เธอนำพรรคเขียวร่วมจัดตั้งรัฐบาลผสมร่วมกับพรรคสังคมประชาธิปไตย (เอ็สเดเพ) และพรรคเสรีประชาธิปไตย (เอ็ฟเดเพ) การรวมกลุ่มนี้ถูกเรียกว่า "พันธมิตรไฟจราจร" อันเป็นสีประจำพรรคของแต่ละพรรค การร่วมรัฐบาลทำให้นางได้รับตำแหน่งรัฐมนตรีว่าการต่างประเทศ
หอประชาชน

| หอประชาชน  Volkskammer |
| --- | --- |
สาธารณรัฐประชาธิปไตยเยอรมนี
ตราแผ่นดิน
ประเภท
ประเภท: สภาล่าง (ถึงปี 1958)  สภาเดี่ยว (หลังปี 1958) 
ประวัติ
ก่อตั้ง: 7 ตุลาคม ค.ศ. 1949
ยุบ: 2 ตุลาคม ค.ศ. 1990
ผู้บริหาร
ประธาน: โยฮันเนิส ดีคมัน (คนแรก) 
สมาชิก: 1950 มี 466 ที่นั่ง 1990 มี 400 ที่นั่ง
การเลือกตั้ง
การเลือกตั้งครั้งแรก: ค.ศ. 1950
การเลือกตั้งครั้งล่าสุด: ค.ศ. 1990
ที่ประชุม

พาลัสท์แดร์เรพูบลีค กรุงเบอร์ลิน
รัฐธรรมนูญ
รัฐธรรมนูญเยอรมนีตะวันออก
หอประชาชน (เยอรมัน: Volkskammer) คือสถาบันนิติบัญญัติในระบบสภาเดี่ยวของประเทศเยอรมนีตะวันออก
เมื่อแรกก่อตั้งประเทศเยอรมนีตะวันออก หอประชาชนมีสถานะเป็นสภาล่างในระบบสองสภา โดยที่สภาสูงมีชื่อว่า หอประชารัฐ (Länderkammer) ซึ่งเป็นสภาผู้แทนรัฐ อย่างไรก็ตามในปีค.ศ. 1952 การปกครองระดับรัฐท้องถิ่นถูกยุบเลิกทั้งหมด ท้ายที่สุด หอประชารัฐจึงถูกยุบเลิกในปีค.ศ. 1958 ประเทศเยอรมนีตะวันออกจึงเหลือหอประชาชนเพียงสภาเดียวนับแต่นั้น และถือเป็นองค์กรที่มีอำนาจสูงสุดของประเทศ โดยเป็นผู้แต่งตั้งสภาแห่งรัฐ (Staatsrat), สภารัฐมนตรี (Ministerrat) และสภากลาโหมแห่งชาติ (Nationaler Verteidigungsrat)
หอประชาชนสิ้นสภาพไปพร้อมกับการล่มสลายของเยอรมนีตะวันออกในวันที่ 2 ตุลาคม ค.ศ. 1990
ประธานหอประชาชน

รายนามประธานหอประชาชน (Präsident der Volkskammer) ผู้ดำรงตำแหน่งแทบทุกคนไม่ใช่นักคอมมิวนิสต์ ยกเว้นเพียงนายฮอสท์ ซินเดอร์มัน
โยฮันเนิส ดีคมัน (Johannes Dieckmann)  ระหว่าง 	7 ต.ค. 1949 ถึง 22 ก.พ. 1969
เกรัลท์ เกิททิง (Gerald Götting) ระหว่าง 12 พ.ค. 1969 ถึง 29 ต.ค. 1976
ฮอสท์ ซินเดอร์มัน (Horst Sindermann) ระหว่าง 29 ต.ค. 1976 ถึง 13 พ.ย. 1989
กึนเทอร์ มาล็อยดา (Günther Maleuda) ระหว่าง 13 พ.ย. 1989 ถึง 5 เม.ย.1990
ซาบีเนอ แบร์คมัน-โพล (Sabine Bergmann-Pohl) ระหว่าง 5 เม.ย. 1990 ถึง 2 ต.ค. 1990
การเลือกตั้ง

หอประชาชนเคยมีการเลือกตั้งสมาชิกจำนวนสิบครั้ง
การเลือกตั้งครั้งที่ 1: วันที่ 15 ตุลาคม 1950
การเลือกตั้งครั้งที่ 2: วันที่ 17 ตุลาคม 1954
การเลือกตั้งครั้งที่ 3: วันที่ 16 พฤศจิกายน 1958
การเลือกตั้งครั้งที่ 4: วันที่ 20 ตุลาคม 1963
การเลือกตั้งครั้งที่ 5: วันที่ 2 กรกฎาคม 1967
การเลือกตั้งครั้งที่ 6: วันที่ 14 พฤศจิกายน 1971
การเลือกตั้งครั้งที่ 7: วันที่ 17 ตุลาคม 1976
การเลือกตั้งครั้งที่ 8: วันที่ 14 มิถุนายน 1981
การเลือกตั้งครั้งที่ 9: วันที่ 8 มิถุนายน 1986
การเลือกตั้งครั้งที่ 10: วันที่ 18 มีนาคม 1990
สาธารณรัฐโซเวียตเบรเมิน

สาธารณรัฐโซเวียตเบรเมิน (เยอรมัน: Die Bremer Räterepublik) เป็นรัฐคอมมิวนิสต์อายุสั้น โดยดำรงอยู่เพียง 25 วัน ใน ค.ศ. 1919 สาธารณรัฐมีอาณาเขตควบคุมรัฐเบรเมิน ประเทศเยอรมนีในปัจจุบัน สาธารณรัฐก่อตั้งขึ้นท่ามกลางการปฏิวัติเยอรมัน (หลังจากความพ่ายแพ้ของจักรวรรดิเยอรมันในสงครามโลกครั้งที่หนึ่ง)
รัฐบาล

สภาผู้แทนราษฏรโซเวียตทำหน้าที่เป็นสภานิติบัญญัติและมีผู้แทนรวมทั้งสิ้นเก้าคน ซึ่งประกอบด้วยสมาชิกของกลุ่มฝ่ายซ้ายหัวรุนแรงแห่งเบรเมินจำนวน 3 คน สมาชิกพรรคสังคมประชาธิปไตยอิสระเยอรมนีจำนวน 3 คน ซึ่งนำโดย อัลเฟรท เฮินเกอ และสมาชิกนายทหารอิสระ 3 คน โยฮัน คนีฟ สมาชิกแห่ง องค์การคอมมิวนิสต์สากลแห่งเยอรมนี เป็นผู้มีอิทธิพลที่สุดในสาธารณรัฐ ซึ่งเขาดำรงตำแหน่งเป็นประธานกรรมการราษฎร ลักษณะการปกครองของสาธารณรัฐเป็นไปในรูปแบบของสภาแรงงานที่จัดตั้งขึ้นในเดือนพฤศจิกายน ค.ศ. 1918[ต้องการอ้างอิง]
ดูเพิ่ม

สาธารณรัฐไวมาร์
การปฏิวัติเยอรมัน ค.ศ. 1918–1919
แหล่งข้อมูลอื่น

Group Workers' Policy: The Bremen Left Radicals. From the history of the Bremen workers' movement until 1920. (PDF; 5,1 MB) (ภาษาเยอรมัน)
The Bremerhaven Republic from a syndicalist perspective. (PDF; 894 kB) (ภาษาเยอรมัน)
การประกาศจัดตั้งสาธารณรัฐ ณ ศาลาว่าการเบรเมิน เมื่อวันที่ 15 พฤศจิกายน
อัครมุขมณฑลเวียนนา

อาสนวิหารนักบุญสเทเฟน กรุงเวียนนา
อัครมุขมณฑลเวียนนา (เยอรมัน: Erzdiözese Wien) เป็นอัครมุขมณฑลโรมันคาทอลิกที่ตั้งอยู่ที่กรุงเวียนนา รัฐนีเดอร์เอิสเตอร์ไรช์ ประเทศออสเตรีย
เดิมอัครมุขมณฑลนี้มีสถานะเป็นมุขมณฑล ตั้งขึ้นเมื่อวันที่ 18 กุมภาพันธ์ ค.ศ. 1469 โดยแยกออกมาจากมุขมณฑลพัสเซา ต่อมาในวันที่ 1 มิถุนายน ค.ศ. 1722 จึงได้ยกสถานะขึ้นเป็นอัครมุขมณฑลจวบจนปัจจุบัน
อัครมุขมณฑลเวียนนาแบ่งออกเป็น 660 เขตแพริช มีคริสต์ศาสนิกชนโรมันคาทอลิกราว 1,360,433 คน มีอาสนวิหารนักบุญสเทเฟนเป็นอาสนวิหารประจำอัครมุขมณฑล อัครมุขนายกองค์ปัจจุบันคือพระคาร์ดินัลคริสทอฟ เชินบอร์น ซึ่งได้รับแต่งตั้งเมื่อวันที่ 14 กันยายน ค.ศ. 1995